b'\n_START_ARTICLE_\nGruzija Eurovizijoje\n_START_SECTION_\n2007\xc2\xa0m. debiutas\n_START_PARAGRAPH_\n2006\xc2\xa0m. spalio 27 d. Gruzija patvirtino, kad debiutuos 2007\xc2\xa0m. Eurovizijoje. Konkurse Gruzija sugeb\xc4\x97jo \xc4\xafveikti pusfinal\xc4\xaf (u\xc5\xbe\xc4\x97m\xc4\x97 8 viet\xc4\x85), finale u\xc5\xbe\xc4\x97m\xc4\x97 12 (i\xc5\xa1 24) viet\xc4\x85.\n_START_SECTION_\n2008\xc2\xa0m.\n_START_PARAGRAPH_\n2008 metais Gruzija dalyvavo antr\xc4\x85j\xc4\xaf kart\xc4\x85. \xc5\xa0aliai atstovavo Diana Gurckaja su daina \xe2\x80\x9ePeace Will Come\xe2\x80\x9c. Jai sek\xc4\x97si \xc5\xa1iek tiek geriau nei 2007 metais, finale u\xc5\xbeima 11 viet\xc4\x85.\n_START_SECTION_\nPasitraukimas 2009\xc2\xa0m.\n_START_PARAGRAPH_\nD\xc4\x97l 2008\xc2\xa0m. karo Piet\xc5\xb3 Osetijoje Gruzijos visuomeninis transliuotojas GPB svarst\xc4\x97 ar Gruzija gal\xc4\x97t\xc5\xb3 dalyvauti 2009\xc2\xa0m. Eurovizijos dain\xc5\xb3 konkurse Maskvoje. 2008\xc2\xa0m. rugpj\xc5\xab\xc4\x8dio 28 d. GPB paskelb\xc4\x97, kad Gruzija pasitrauks i\xc5\xa1 2009 konkurso. Po pergal\xc4\x97s 2008\xc2\xa0m. vaik\xc5\xb3 Eurovizijos, gavusi maksimalius 12 ta\xc5\xa1k\xc5\xb3 i\xc5\xa1 Rusijos jie buvo skatinami dalyvauti 2009 metais._NEWLINE_Po nacionalinio finalo, kuris vyko 2009\xc2\xa0m. vasario 18 d., nugal\xc4\x97jo Stefane & 3G su su daina \xe2\x80\x9eWe Don\xe2\x80\x99t Wanna Put In\xe2\x80\x9c. Ta\xc4\x8diau daina \xc4\xafgijo nesutarim\xc5\xb3 d\xc4\x97l to, kad \xc5\xa1ios dainos, tarp kuri\xc5\xb3 yra suvokiamos politin\xc4\x97s nuorodos \xc4\xaf Rusijos premjer\xc4\x85 Vladimir\xc4\x85 Putin\xc4\x85. Vis d\xc4\x97lto, EBU u\xc5\xbedraud\xc4\x97 dalyvauti d\xc4\x97l savo dainos ir papra\xc5\xa1\xc4\x97 GPB pakeisti dainos \xc5\xbeod\xc5\xbeius arba pasirinkti kit\xc4\x85 dain\xc4\x85. GPB teig\xc4\x97, kad EBU atmesta daina tur\xc4\x97jo politin\xc4\xaf spaudim\xc4\x85 Rusijai ir d\xc4\x97l to pasitrauk\xc4\x97 i\xc5\xa1 konkurso.\n_START_SECTION_\nSugr\xc4\xaf\xc5\xbeimas 2010\xc2\xa0m.\n_START_PARAGRAPH_\nGruzija gr\xc4\xaf\xc5\xbeo \xc4\xaf konkurs\xc4\x85 2010 metais, po vieneri\xc5\xb3 met\xc5\xb3 pertraukos. \xc5\xa0aliai atstovavo 23-eri\xc5\xb3 met\xc5\xb3 daininink\xc4\x97 Sofija Ni\xc5\xbearadz\xc4\x97. Sofija atliko dain\xc4\x85 \xe2\x80\x9eShine\xe2\x80\x9c. Gruzija dalyvavo antrajame konkurso pusfinalyje ir pateko \xc4\xaf final\xc4\x85. Finale Gruzija u\xc5\xbe\xc4\x97m\xc4\x97 9 viet\xc4\x85 su 136 ta\xc5\xa1kais ir pasiek\xc4\x97 iki \xc5\xa1iol geriausi\xc4\x85 rezultat\xc4\x85.\n_START_SECTION_\n2011\xc2\xa0m.\n_START_PARAGRAPH_\n2011 metais Gruzijai atstovavo roko grup\xc4\x97 Eldrine. Jie sugeb\xc4\x97jo pakartoti prie\xc5\xa1 metus Sofijos Ni\xc5\xbearadz\xc4\x97s pasiekt\xc4\x85 rezultat\xc4\x85\xc2\xa0\xe2\x80\x93 dar kart\xc4\x85 finale u\xc5\xbe\xc4\x97m\xc4\x97 9 viet\xc4\x85.\n_START_SECTION_\n2012\xc2\xa0m.\n_START_PARAGRAPH_\n2012\xc2\xa0m. Gruzijai atstovavo Anris D\xc5\xbeohadz\xc4\x97 su daina \xe2\x80\x9eI\xe2\x80\x99m A Joker\xe2\x80\x9c, Anris buvo pirmasis dalyvis vaikinas, kada nors atstovav\xc4\x99s Gruzijai Eurovizijoje. 2012\xc2\xa0m. gegu\xc5\xbe\xc4\x97s 24 d. jis tapo pirmuoju Gruzijos atstovu, nepatekusiu \xc4\xaf Eurovizijos konkurso final\xc4\x85.\n_START_SECTION_\n2013\xc2\xa0m.\n_START_PARAGRAPH_\n2013 metais Gruzija u\xc5\xbedaru b\xc5\xabdu pasirinko atstovus. Sophie Gelovani ir Nodi Tatishvili buvo pirmasis duetas, atstovav\xc4\x99s Gruzijai Eurovizijoje. Dainos \xc5\xbeod\xc5\xbeius para\xc5\xa1\xc4\x97 2012\xc2\xa0m. laim\xc4\x97tojos Loreen kompozitorius Thomas G:Son. Finale atstovai u\xc5\xbe\xc4\x97m\xc4\x97 15 viet\xc4\x85 su 50 ta\xc5\xa1k\xc5\xb3.'